Invasiones germanic in le Peninsula Iberic

Le invasiones germanic in le Peninsula Iberic (o invasiones barbaric) surge in le seculo 5, in le contexto del grande migrationes, cognoscite como invasiones barbaric, que alterava le distribution del populos in Europa e precipitava le fin del Imperio Roman de Occidente. Le Peninsula Iberic, in particular, suffreva le ruptura del organisation politic e administrative que le Imperio Roman habeva adoptate in le differente provincias in le qual Hispania esseva administrativemente dividite.

In 409, varie ondas de populos germanic arrivava, denominate vandalos e suavos, insimul con le alanos, ethnicamente iranic, displaciate per le hunos. Le alanos esseva originari del region del Caucaso, le vandalos del actual Polonia; le suavos, etiam germanic, esseva imparentate con le anglos e saxones que in ille tempore se installava in Anglaterra.

Ben que le romanos recognosceva le eventos, mesmo arrivante a acordos pro le asentamento de iste populos in differente zonas de Hispania, le suavos esseva le sol que attingeva major stabilitate e se organisava politicemente. Secundo Orosio, presbytero de Braga, «rapidemente illes cambiava le gladio pro le aratro e deveniva amicos». Illes creava un regno que comprehendeva le Gallaecia roman, includente le zona nord del actual Portugal, con capital in Braga. Le regno se expandiva postea verso le sud del Duero.

Le visigothos, populo etiam germanic que habeva concludite un foedus (alliantia o federation) con le Imperio, concordava con iste de finir con le invasores e reincorporar Espania al autoritate roman; tamen, in practica, illes agiva como autoritate substitutiva del romanos e de facto independente, con un plus intense occupation in le zona central del Peninsula Iberic, ubi le visigothos arian haberea arrivate, expellite del Narbonense, per le pression del francos catholicos.

Iste gruppos de barbaros non pare esser state numerose; tamen illes poteva subjugar le provincias roman, carente de autoritate e ordine, con grande rapiditate, e, post esser installate, non incontrava grande resistentia ab parte del populationes — un facto que se religa con le cadita del Imperio Roman de Occidente. Un desastre economic terminava con le classes medie del citates e aggravava le conditiones del campesinos. Le fin del conquestas del alte imperio habeva rendite difficile le acquisition de sclavos post le crise del seculo 3, e esseva sur illes que le economia roman se fundava. De iste maniera, jam habeva initiate le processo de feudalisation, que transformava le classes alte in un aristocratia prefeudal, e le classes basse — sia ex sclavos o ex homines libere subordinate al colonato — in un nove classe precurssor del servos feudal, in un stato de semisclavitude.

Con le invasiones terminava tote le systemas organisational estatal, ben que le organisation ecclesiastic se manteneva. Le major parte del population hispanoroman esseva christian.

Categoria:Historia de Espania
Categoria:Historia de Portugal